laion/Wikipedia-Exotic huggingface dataset:
স্মাইল্‌স অফ আ সামার নাইট

স্মাইল্‌স অফ আ সামার নাইট (সুইডীয়: Sommarnattens leende, ইংরেজি: Smiles of a Summer Night) ইংমার বারিমান পরিচালিত একটি সুইডিশ চলচ্চিত্র যা ১৯৫৫ সালে মুক্তি পায়। ১৯৫৬ সালের কান চলচ্চিত্র উৎসবে দেখানো হয়েছিল বলে এটিই প্রথম সিনেমা যা বারিমানকে আন্তর্জাতিক সাফল্য এনে দেয়। ২০০৫ সালে টাইম ম্যাগাজিন প্রণীত সর্বকালের সেরা ১০০ চলচ্চিত্রের তালিকায় এটি স্থান পায়। ফ্রেদ্‌রিক একজন কামুক আইনজীবী, কানীন স্ত্রী আনে'র সাথে সে এক ধরনের প্লেটোনীয় বন্ধনে আবদ্ধ। তার আগের ঘরের ছেলে হেন্‌রিক বাড়ির পরিচারিকা পেত্রা'র পিছু নিয়েছে। ফ্রেদ্‌রিকের পুরনো রক্ষিতা দেসিরে সম্প্রতি শহরে এসেছে, সে তার সাথে দেখা করতে যায়। কিন্তু এখন রক্ষিতাটির নতুন প্রেমিক জুটেছে, রাগী কাউন্ট মাল্‌কোম, যার স্ত্রী শার্লত-ও কোনো অংশে কম ক্রোধী নয়। সবাইকে দেসিরে'র মা'র প্রাসাদোপম বাড়িতে সাপ্তাহান্তিক পার্টিতে নিমন্ত্রণ করা হয়। এখানে সেখানে ফষ্টিনষ্টি করার পর পেত্রা বর ফ্রিদ-এর সাথে খড়ের গাদায় মিলিত হয়। শার্লত দেসিরে'র কাছ থেকে ফিরিয়ে আনার জন্য ফ্রেদ্‌রিক-কে প্রলুব্ধ করার চেষ্টা করে। ওদিকে আনে তার সৎ ছেলে হেন্‌রিকের প্রতি আকৃষ্ট হয়ে পড়ে। ঈর্ষাকাতর কাউন্ট ফ্রেদ্‌রিক ও শার্লতের মাখামাখি সম্পর্কে জানতে পেরে ফ্রেদ্‌রিক-কে রুশ রুলেত খেলায় আমন্ত্রণ জানায়, খেলায় ফ্রেদ্‌রিক হেরে যায়। ভাগ্য ভালো যে, বন্দুকটিতে গুলি ভরা ছিল না। আনে সৎ ছেলে হেন্‌রিক-এর সাথে পালিয়ে যায়। ফ্রেদ্‌রিক বুঝতে পারে যে, সে ও দেসিরে সেই গোড়া থেকেই একে অপরকে ভালোবেসে এসেছে। Ulla Jacobsson – আনে Eva Dahlbeck – দেসিরে Harriet Andersson – পেত্রা Margit Carlqvist – কাউন্টেস শার্লত Gunnar Björnstrand – ফ্রেদ্‌রিক Jarl Kulle – কাউন্ট কার্ল মালকম Åke Fridell – ফ্রিদ Björn Bjelfvenstam – হেন্‌রিক Naima Wifstrand – Mrs. Armfeldt Jullan Kindahl – Beata Gull Natorp – Malla Birgitta Valberg – অভিনেত্রী Bibi Andersson – অভিনেত্রী Smiles of a Summer Night ওয়েব্যাক মেশিনে আর্কাইভকৃত ৬ আগস্ট ২০১২ তারিখে, Bergmanorama "Festival de Cannes: Smiles of a Summer Night"। festival-cannes.com। ১৮ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০০৯।  ""ALL-TIME 100 Movies" list"। ১৪ মার্চ ২০০৭ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১৩।  ইন্টারনেট মুভি ডেটাবেজে স্মাইল্‌স অফ আ সামার নাইট (ইংরেজি)
দে হুনদে ইনসেগলেত

দে হুনদে ইনসেগলেত (সুইডীয়: Det sjunde inseglet বা দে হুনদে ইনসেগলেত, বাংলা: সপ্তম সীল) ইংমার বারিমান পরিচালিত একটি সুয়েডীয় চলচ্চিত্র যা ১৯৫৭ সালে মুক্তি পায়। বারিমান সুইডেনের মাল্মো শহরের একটি থিয়েটার স্কুলে পড়ানোর সময় শিক্ষার্থীদের সুবিধার্থে একটি মঞ্চনাটক লিখেছিলেন "ত্র্যামলনিং" (কাষ্ঠচিত্র) নামে, এই নাটকটি থেকেই পরবর্তীকালে এই সিনেমা তৈরি করেন। সিনেমার নামটি নেয়া হয়েছে বাইবেলের প্রতিবোধন গ্রন্থের একটি কাহিনী থেকে যেখানে বলা আছে, যীশু যখন প্রতিবোধন গ্রন্থের ৭টি সিলমোহরের একেকটি খুলতে থাকবেন তখন পৃথিবীতে একেকট বিপর্যয় নেমে আসবে, সবশেষে সপ্তম সিলটি খোলার পর স্বর্গের ৭জন দেবদূত তাদের শিঙ্গায় ফুঁক দেয়ার জন্য প্রস্তুত হবেন। সিনেমার শুরুতে সেই গ্রন্থের একটি উক্তি পড়া হয়: "এবং যখন মেষপালক সপ্তম সিলটি খুললেন তখন স্বর্গের সবকিছু আধঘণ্টা ব্যাপী একদম নীরব ছিল"। এখানে নিরবতা বলতে ঈশ্বরের নিরবতার দিকে ইঙ্গিত করা হয়েছে যা সিনেমাটির মুখ্য বিষয়বস্তু। চতুর্দশ শতকের মাঝামাঝি কোনো এক সময়ে আন্তোনিয়ুস ব্লক নামক এক নাইট তার অনুচরকে সাথে নিয়ে ক্রুসেড থেকে স্বদেশে ফিরেছে, চলেছে নিজগৃহের পানে; চতুর্দিকে প্লেগের মহামারী, কৃষ্ণমৃত্যু। মৃত্যু স্বয়ং (সিনেমার একটি চরিত্র হিসেবে) এসে তার সামনে উপস্থিত হয় তার জান কবজ করার জন্য। কিন্তু সে মৃত্যুকে দাবা খেলায় রাজি করায়। কথা হয়, যতক্ষণ খেলা চলবে ততক্ষণ মৃত্যু তাকে মারবে না, আর জিতে গেলে তাকে ছেড়ে দেয়া হবে। নাইটের চারদিকে ধর্ম হয়ে উঠেছে ভয়ঙ্কর উন্মাদনা, সমাজ ধ্বংস হয়ে যাচ্ছে। একটি মেয়েকে ডাইনী সাব্যস্ত করে পোড়ানো হচ্ছে, কিন্তু নাইটের প্রশ্নের জবাব না দিয়ে যেন তার মৃত্যু নেই, নাইট জানতে চায় শয়তানের সাথে মেয়েটির কী কথা হয়েছে। নাইট তার অনুচর, একটি ভ্রাম্যমাণ নাটক দলের দুই সদস্য (ইয়ফ ও তার স্ত্রী মিয়া) ও তাদের শিশুপুত্র এবং একটি বোবা-কালা মেয়েকে নিজ দায়িত্বে জঙ্গলের ভিতর দিয়ে নিরাপদ জায়গায় নিয়ে যেতে চায়, যেখানে প্লেগ তাদের স্পর্শ করতে পারবে না। মৃত্যু একে একে সবাইকে গ্রাস করতে থাকে। কিন্তু দাবা খেলার ছলে নাইট মৃত্যুকে ব্যস্ত রাখে যাতে সেই সুযোগে ইয়ফ স্ত্রী-পুত্র সহ নিরাপদে দূরে সরে যেতে পারে। কারণ মিয়া'র দেয়া বুনো স্ট্রবেরি আর দুধ খেতে গিয়েই নাইট জীবনের অর্থ খুঁজে পেয়েছিল, ঈশ্বরের অনুসন্ধান বা মৃত্যুর সাথে দাবা খেলেও যেখানে কোনো অর্থ মিলেনি। Max von Sydow – আন্তোনিয়ুস ব্লক, নাইট Bengt Ekerot – মৃত্যু Gunnar Björnstrand – ইয়ন্স, নাইটের অনুচর Nils Poppe – ইয়ফ Bibi Andersson – মিয়া, ইয়ফের স্ত্রী Åke Fridell – কর্মকার প্লগ Inga Gill – লিসা, কর্মকারের স্ত্রী Erik Strandmark – ইয়োনাস স্কাত Bertil Anderberg – রাভাল, চোর Gunnel Lindblom – বোবা মেয়ে Maud Hansson – ডাকিনী Inga Landgré – কারিন, নাইটের স্ত্রী Gunnar Olsson – আলবের্তুস পিক্তর, গীর্জার চিত্রকর Anders Ek – ভিক্ষু Lars Lind – তরুণ ভিক্ষু Benkt-Åke Benktsson – বণিক Tor Borong – কৃষক Gudrun Brost – পরিচারিকা Harry Asklund – সরাইখানার মালিক Ulf Johanson – জ্যাক-এর নেতা "THE SEVENTH SEAL (X)"। British Board of Film Classification। ২৫ অক্টোবর ১৯৫৭। সংগ্রহের তারিখ ২৯ জুন ২০১৩।  The Seventh Seal ওয়েব্যাক মেশিনে আর্কাইভকৃত ১৮ ডিসেম্বর ২০১৩ তারিখে, Bergmanorama Melvyn Bragg (1998). The Seventh Seal (Det Sjunde Inseglet). BFI Publishing. p. 45. ইন্টারনেট মুভি ডেটাবেজে দে হুনদে ইনসেগলেত (ইংরেজি) রটেন টম্যাটোসে দে হুনদে ইনসেগলেত (ইংরেজি)
সূরা লাইল

সূরা আল লাইল (আরবি: النَّاسِ‎) মুসলমানদের ধর্মীয় গ্রন্থ আল-কুরআনের ৯২ তম সূরা(অধ্যায়), এর আয়াত সংখ্যা ২১টি এবং এর রূকুর সংখ্যা ১টি। লাইল শব্দের অর্থ রাত্রি। আল লাইল সূরাটি মক্কায় অবতীর্ণ হয়েছে। তাই এটি মাক্কী সূরা। এ সূরায় বলা হয়েছে মানুষের প্রচেষ্টা বিভিন্ন প্রকারের। তার মাঝে এক প্রকার হল আল্লাহ্‌র প্রতি পরিপূর্ণ বিশ্বাস(ঈমান) স্থাপন করা, আল্লাহ্‌র সন্তুষ্টি লাভ করার উদ্দেশ্যে গরিব দুঃখীদের মাঝে দান খয়রাত করা, উদার হওয়া, মহানুভব হওয়া ইত্যাদি মানবিক গুণাবলী অর্জন করা। আর আরেক প্রকারের প্রচেষ্টা হল সত্যকে অস্বীকার করা, সত্যকে গোপন করা(কুফর), মিথ্যা বলা, আল্লাহ্‌র একত্বে অন্য কাউকে অংশীদার করা(শিরকি কাজ করা), অহংকার করা, কার্পণ্য করা, মানুষের অধিকার নষ্ট করা, জুলুম/অত্যাচার করা ইত্যাদি খারাপ গুণাবলী অর্জন করা। এই সূরায় বলা হয়েছে যারা ইমানদার ও ভাল গুণাবলীর অধিকারী তাদের জন্য সাফল্য অর্জনের পথ সুগম হয়ে যায়। পরকালে তাদের সাফল্য সুনিশ্চিত। অন্যদিকে যারা খারাপ গুণাবলীর অধিকারী- বেঈমান, নাফরমান তাদের জন্য ব্যর্থতা আর পরকালের জীবনে থাকবে অবধারিত শাস্তি। শুরু করছি আল্লাহর নামে যিনি পরম করুণাময়, অতি দয়ালু। শপথ রাত্রির, যখন সে আচ্ছন্ন করে, শপথ দিনের, যখন সে আলোকিত হয় এবং তার, যিনি নর ও নারী সৃষ্টি করেছেন, নিশ্চয় তোমাদের কর্ম প্রচেষ্টা বিভিন্ন ধরনের। অতএব, যে দান করে এবং খোদাভীরু হয়, এবং উত্তম বিষয়কে সত্য মনে করে, আমি তাকে সুখের বিষয়ের জন্যে সহজ পথ দান করব। আর যে কৃপণতা করে ও বেপরওয়া হয় এবং উত্তম বিষয়কে মিথ্যা মনে করে, আমি তাকে কষ্টের বিষয়ের জন্যে সহজ পথ দান করব। যখন সে অধঃপতিত হবে, তখন তার সম্পদ তার কোনই কাজে আসবে না। আমার দায়িত্ব পথ প্রদর্শন করা। আর আমি মালিক ইহকালের ও পরকালের। অতএব, আমি তোমাদেরকে প্রজ্বলিত অগ্নি সম্পর্কে সতর্ক করে দিয়েছি। এতে নিতান্ত হতভাগ্য ব্যক্তিই প্রবেশ করবে, যে মিথ্যারোপ করে ও মুখ ফিরিয়ে নেয়। এ থেকে দূরে রাখা হবে খোদাভীরু ব্যক্তিকে, যে আত্নশুদ্ধির জন্যে তার ধন-সম্পদ দান করে। এবং তার উপর কারও কোন প্রতিদানযোগ্য অনুগ্রহ থাকে না। তার মহান পালনকর্তার সন্তুষ্টি অন্বেষণ ব্যতীত। সে সত্বরই সন্তুষ্টি লাভ করবে। যে ব্যক্তি স্বপ্নে দেখে যে সে এই সূরা পাঠ করছে সে অভাবগ্রস্ত হবে না, এমতাবস্থায় তার কর্তব্য হবে নিদ্রাভঙ্গ হলেই উঠে তাহাজ্জুদের নামায আদায় করা। আল্লামা ইবনে সীরীনের স্বপ্নের তাবীর নামক কিতাবে(বইতে) উল্লেখ আছে যে ব্যক্তি স্বপ্নে সূরা আল-লাইল পড়তে দেখবে তার রাত্রি জাগরণের তাওফীক হবে এবং মান-মর্যাদাহানী হতে বেঁচে থাকবে। তফসীরে নুরুল কোরআন; মাওলানা মোঃ আমিনুল ইসলাম; ৩০ খন্ড কুরআনঃ বাংলা তর্জমা; শামসুর রহমান ভূঁইয়া তফসীরে নূরুল কোরআন; মাওলানা মোঃ আমিনুল ইসলাম। ৩০ তম খণ্ড। ইমাম ইবনে সীরীনের স্বপ্নের তা'বীর; অনুবাদ: মাওলানা মুহাম্মদ সিরাজুল ইসলাম কুরআন প্রবেশদ্বার
আয়েশা তাকিয়া

আয়েশা তাকিয়া (গুজরাটি: આયેશા ટાકિયા; জন্ম: ১০ নভেম্বর ১৯৮৬) একজন ভারতীয় অভিনেত্রী, কন্ঠ অভিনেত্রী, মডেল, টেলিভিশন উপস্থাপক। আয়েশা টাকিয়া মহারাষ্ট্রের মুম্বাইয়ে গুজরাটি হিন্দু পিতা এবং মুসলিম মায়ের ঘরে জন্মগ্রহণ করেন।তিনি চেম্বুরের সেন্ট অ্যান্টনি বালিকা উচ্চ বিদ্যালয়ের প্রাক্তন ছাত্রী। তিনি প্রধানত বলিউড ছবিতে অভিনয় করে থাকেন। তিনি তার প্রথম ছবি টারজান: দ্যা ওয়ান্ডার কার ছবির জন্য তিনি ফিল্মফেয়ার বেষ্ট ডেব্যুট এ্যাওয়ার্ড ২০০৪ লাভ করেন। তার সবচেয়ে জনপ্রিয় ব্যাবসাসফল ছবির মধ্যে ২০০৯ ছবি ওয়ান্টেড অন্যতম। ওয়ান্টেড (২০০৯) দিল মাঙ্গে মোর (২০০৪) টারজান: দ্যা ওয়ান্ডার কার (২০০৪) সানডে (২০০৮) মার্চ ১, ২০০৯ সালে তাকিয়া তার প্রেমিক ফারহান আজমিকে বিয়ে করেন। বলিউড প্রবেশদ্বার ভারতীয় চলচ্চিত্র অভিনেত্রীদের তালিকা "Ayesha Takia Profile"। wholecelebsfact.com। ৬ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ এপ্রিল ১৯, ২০১৪।  Darshan, Khullar (২৫ ফেব্রুয়ারি ২০১৪)। "Part II: Hindu Husbands and Muslim Wives"। Pakistan: Our Difficult Neighbour and India's Islamic Dimensions। Vij Books India Pvt Ltd, 30 September 2014। পৃষ্ঠা 106। আইএসবিএন 9789382652823। সংগ্রহের তারিখ ২৫ জানুয়ারি ২০১৮।  Guhal, Kunal (২৮ জানুয়ারি ২০১৭)। "Small talk with Ayesha Takia - Green Dame"। The Times of India। সংগ্রহের তারিখ ২৫ জানুয়ারি ২০১৮।  "Box Office India 2009"। ১২ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১৩।  উইকিমিডিয়া কমন্সে আয়েশা তাকিয়া সংক্রান্ত মিডিয়া রয়েছে। ইন্টারনেট মুভি ডেটাবেজে আয়েশা তাকিয়া  (ইংরেজি) টুইটারে আয়েশা তাকিয়া
বেদান্ত সোসাইটি অফ নিউ ইয়র্ক

বেদান্ত সোসাইটি অফ নিউ ইয়র্ক হল মার্কিন যুক্তরাষ্ট্রের নিউ ইয়র্ক শহরে অবস্থিত প্রথম বেদান্ত সোসাইটি। ১৮৯৪ সালের নভেম্বর মাসে স্বামী বিবেকানন্দ এটি স্থাপন করেন। ১৮৯৭ সালে রামকৃষ্ণ পরমহংসের অপর শিষ্য স্বামী অভেদানন্দ মার্কিন যুক্তরাষ্ট্রে এসে এই কেন্দ্রের ভার নেন। ১৯২১ সাল পর্যন্ত তিনি এই কেন্দ্রের অধ্যক্ষ ছিলেন। বর্তমানে এই বেদান্ত সোসাইটি রামকৃষ্ণ মঠ ও রামকৃষ্ণ মিশন অনুমোদিত। ১৮৯৩ সালে বিবেকানন্দ যুক্তরাষ্ট্রের শিকাগো শহরের বিশ্বধর্ম মহাসভায় বকৃতা দেন। তিনি ওই সভায় ভারত ও হিন্দুধর্মের প্রতিনিধিত্ব করেন। ওয়ে অইএ রুবু মিনেপোলিস, মেমফিস, ডেট্রোয়েট ও নিউ ইয়র্ক পর্যটন করেন। প্রায় সব জায়গাতেই তিনি বক্তৃতা দিয়ে জনপ্রিয়তা অর্জন করেছিলেন। ১৮৯৪ সালের ১৬ মে তিনি হার্ভার্ড বিশ্ববিদ্যালয়ে বক্তৃতা দেন। ওই বছর নভেম্বরে নিউ ইয়র্কের ম্যানহ্যাটন এলাকার ৫৪ ওয়েস্ট ৩৩তম স্ট্রিটে প্রথম বেদান্ত সোসাইটি স্থাপন করেন। মার্কিন যুক্তরাষ্ট্র ও ইংল্যান্ডের নানা অঞ্চল পর্যটন করে ১৮৯৭ সালে বিবেকানন্দ ভারতে ফিরে আসেন। রামকৃষ্ণ পরমহংসের অপর সাক্ষাৎ শিষ্য স্বামী অভেদানন্দ যুক্তরাষ্ট্রে গিয়ে বেদান্ত সোসাইটির ভার নেন। ১৯২১ সাল পর্যন্ত তিনি এই কেন্দ্রের অধ্যক্ষ ছিলেন। তারপর তিনি ভারতে ফিরে আসেন। অধ্যক্ষ থাকাকালীন তিনি সোসাইটিকে নিউ ইয়র্কের আইনের আওতায় এনে সুসংগঠিত করেন। প্রথম দিকে ভাড়াবাড়িতে সোসাইটির কাজকর্ম চলত। তাই বহুবার এর ঠিকানা বদলেছে। ১৯২১ সালে ৩৪ ওয়েস্ট ৭১তম স্ট্রিটের স্থায়ী প্রধান কার্যালয়ের ঠিকানায় সোসাইটি উঠে যায়। এটিই এখন এর ঠিকানা। প্রতিষ্ঠার পর থেকে ছয় জন অধ্যক্ষ এই কেন্দ্রের দায়িত্ব সামলেছেন। ১৯৭৬ সাল থেকে স্বামী তথাগতানন্দ এই কেন্দ্রের অধ্যক্ষ। রামকৃষ্ণ মঠ ও মিশন অনুমোদিত এই সোসাইটিতে একটি গ্রন্থাগার, গ্রন্থবিপণি ও প্রার্থনা কক্ষ আছে। এখানে শ্রীশ্রীরামকৃষ্ণকথামৃত বইটির উপর সাপ্তাহিক লেকচার ক্লাস আয়োজিত হয়। নিয়মিত সেমিনার ও কনভেনশনও হয়। Gupta 1986, পৃ. 118–119 Rinehart 2004, পৃ. 391 "Vedanta Society of New York history"। Vedanta Society of New York। ১২ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৩।  Vrajaprana 1999, পৃ. 80–88 Gallagher ও Ashcraft 2006, পৃ. 3 Quinn 2009, পৃ. 2 "Vedanta Society of New York activities"। Vedanta Society of New York। ১২ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৩।  Gupta, Raj Kumar (১৯৮৬)। The Great Encounter: A Study of Indo-American Literature and Cultural Relations। Abhinav Publications। আইএসবিএন 978-81-7017-211-6।  Gallagher, Eugene V.; Ashcraft, W. Michael (২০০৬)। Introduction to New and Alternative Religions in America: African diaspora traditions and other American innovations। Greenwood Publishing Group। আইএসবিএন 978-0-275-98717-6।  Rinehart, Robin (২০০৪)। Contemporary Hinduism: Ritual, Culture, and Practice। ABC-CLIO। আইএসবিএন 978-1-57607-905-8।  Vrajaprana, Pravrajika (১৯৯৯)। Vedanta: A Simple Introduction। Vedanta Press। আইএসবিএন 978-0-87481-373-9।  Quinn, Edward (২০০৯)। Critical Companion to George Orwell। Infobase Publishing। আইএসবিএন 978-1-4381-0873-5।  দাপ্তরিক ওয়েবসাইট
নিকোলাস আইলওয়ার্ড ভিগর্স

নিকোলাস আইলওয়ার্ড ভিগর্স (১৭৮৫ – ২৬ অক্টোবর ১৮৪০) একজন আইরিশ প্রাণিবিদ ও রাজনৈতিক ব্যক্তিত্ব। ১৭৮৫ সালে আয়ারল্যান্ডের কার্লো কাউন্টিতে ভিগর্সের জন্ম। তিনি অক্সফোর্ডের ট্রিনিটি কলেজে পড়াশোনা করেন। ১৮০৯ থেকে ১৮১১ সাল পর্যন্ত তিনি সেনাবাহিনীতে কর্মরত থাকেন। এরপর তিনি অক্সফোর্ডে ফিরে আসেন এবং ১৮১৫ সালে স্নাতক ডিগ্রী লাভ করেন। আইনজীবী হিসেবে কিছুদিন কাটানোর পর ১৮৩২ সালে বেসামরিক আইনের উপর ডক্টরেট ডিগ্রী লাভ করেন। নিকোলাস আইলওয়ার্ড ভিগর্স ১৮২৬ সালে প্রতিষ্ঠিত জুলজিক্যাল সোসাইটি অব লন্ডনের অন্যতম প্রতিষ্ঠাতা। ১৮৩৩ সাল পর্যন্ত তিনি ছিলেন এর প্রথম সচিব। একই বছর তিনি রয়েল এন্টমোলজিক্যাল সোসাইটি অব লন্ডন প্রতিষ্ঠা করেন। তিনি একই সাথে লিনিয়ান সোসাইটি ও রয়েল সোসাইটির ফেলো ছিলেন। তিনি প্রায় ৪০টি নিবন্ধ রচনা করেন যার বেশিরভাগই পক্ষীবিজ্ঞানের উপর রচিত। তিনি প্রায় ১১০ প্রজাতির পাখি সম্পর্কে বর্ণনা করেন। পক্ষীবিজ্ঞানের ইতিহাসে প্রথম ৩০ জন বিজ্ঞানীর মধ্যে তিনি একজন। জন গুল্ডের আ সেঞ্চুরি অব বার্ডস ফ্রম দ্যা হিমালায়া মাউন্টেইন্স (১৮৩০–৩২) গ্রন্থ রচনায় সহযোগিতা করেন। স্যাবিনের চ্যাগা নামে নতুন একটি পাখির বর্ণনা দেন তিনি। পরে ১৮৮৫ সালে ব্যারেট-হ্যামিল্টন ও ১৯২৬ সালে রবার্ট মেইনার্ৎসেন পাখিটিকে পাতি চ্যাগা বলে চিহ্নিত করেন।১৯৪৫ সালে প্রজাতিটি উইলসনের চ্যাগা বলে প্রমাণিত হয়। ১৮২৫ সালে তিনি কে প্রজাতিটির চামড়া ধার দেন যাতে বেউইক হিস্ট্রি অব ব্রিটিশ বার্ডস গ্রন্থে পাখিটির ছবি আঁকতে পারেন। Nicholas Aylward Vigors M.P. (1786-1840)[স্থায়ীভাবে অকার্যকর সংযোগ] by Brother P. J, Kavanagh, M.A., Carlow County - Ireland Genealogical Projects Vigors, NA (১৮২৫)। "XXVI. A Description of a new Species of Scolopax lately discovered in the British Islands: with Observations on the Anas glocitans of Pallas, and a Description of the Female of that Species."। Transactions of the Linnean Society of London। 14 (3): 556–562।  অজানা প্যারামিটার |month= উপেক্ষা করা হয়েছে (সাহায্য) Barrett-Hamilton, GEH (১৮৯৫)। "Sabine's Snipe. Gallinago Coelestis, var. Sabinii" (পিডিএফ)। The Irish Naturalist। 4 (1): 12–17।  অজানা প্যারামিটার |month= উপেক্ষা করা হয়েছে (সাহায্য) "General Notes" (পিডিএফ)। The Wilson Bulletin। 57 (1): 75–76। ১৯৪৫।  অজানা প্যারামিটার |month= উপেক্ষা করা হয়েছে (সাহায্য) Kavanagh, P. J. (১৯৮৩)। "Nicholas Aylward Vigors, MP, 1786-1840"। Carloviana: [Journal of the Old Carlow Society]। 30: 15–19।  Parliamentary Election Results in Ireland, 1801-1922, edited by B.M. Walker (Royal Irish Academy 1978)
রামকৃষ্ণ মিশন স্বামী বিবেকানন্দের পৈতৃক বাসভবন ও সাংস্কৃতিক কেন্দ্র

রামকৃষ্ণ মিশন স্বামী বিবেকানন্দের পৈতৃক বাসভবন ও সাংস্কৃতিক কেন্দ্র হল একটি জাদুঘর ও সাংস্কৃতিক কেন্দ্র। এটি ভারতের পশ্চিমবঙ্গ রাজ্যের রাজধানী কলকাতা শহরের ৩ নম্বর গৌরমোহন মুখোপাধ্যায় স্ট্রিটে অবস্থিত। ১৮৬৩ খ্রিস্টাব্দের ১২ জানুয়ারি এই বাড়িতেই স্বামী বিবেকানন্দ (পূর্বাশ্রমের নাম নরেন্দ্রনাথ দত্ত) জন্মগ্রহণ করেছিলেন। বিবেকানন্দের পুরো শৈশব ও প্রথম যৌবন এই বাড়িতেই কাটে। ভারতের প্রাক্তন রাষ্ট্রপতি এ পি জে আব্দুল কালাম এই বাড়ির সাংস্কৃতিক কেন্দ্রটি উদ্বোধন করেন। ১৮৮৪ খ্রিস্টাব্দে বিবেকানন্দের বাবা বিশ্বনাথ দত্তের দেহাবসান হয়। সেই সময় বিবেকানন্দের কাকীমাও তাঁদের বাড়িতে থাকতেন। বিশ্বনাথ দত্তের মৃত্যুর পর তিনি বাড়ির সম্পূর্ণ অধিকার দাবি করে বিবেকানন্দের মা ভুবনেশ্বরী দেবী ও তার পরিবারবর্গের বিরুদ্ধে একটি মামলা দায়ের করেন। এই মামলায় বিবেকানন্দ জয়ী হন। তবে উচ্চতর আদালতে পুনর্বিচারের জন্য মামলাটি আবার দায়ের করা হয়। উচ্চতর আদালতে মামলাটি অনেক দিন ধরে চলে। ১৯০২ খ্রিস্টাব্দে বিবেকানন্দের মৃত্যুর কিছুদিন আগে মামলাটি শেষ হয়। সেখানেও বিবেকানন্দ জয়ী হন। কালক্রমে বিবেকানন্দের পৈতৃক বাসভবনটি জীর্ণ হয়ে পড়েছিল। ১৯৬২ খ্রিস্টাব্দে রামকৃষ্ণ মিশন কর্তৃপক্ষ সম্পত্তিটি অধিগ্রহণ করে একটি জাদুঘর স্থাপনের সিদ্ধান্ত নেন। ১৯৯৯ খ্রিস্টাব্দের মে মাসে পশ্চিমবঙ্গ সরকারের সহায়তায় রামকৃষ্ণ মিশন জমি ও পার্শ্ববর্তী স্থানটি অধিগ্রহণ করে। প্রকল্প রূপায়ণের জন্য একটি কমিটি গঠিত হয়। কমিটি কেন্দ্রীয় সরকার, রাজ্য সরকার ও সাধারণের দান থেকে ১০ কোটি টাকা জোগাড় করতে সমর্থ হয়। এর মধ্যে কেন্দ্রীয় সরকারই দান করেছিল ৯.৯ কোটি টাকা। ২০০৪ খ্রিস্টাব্দে সংস্কারের পর বাড়িটিকে একটি জাদুঘর ও সাংস্কৃতিক কেন্দ্রে রূপায়ণের কাজ শেষ হয়। বর্তমানে এই বাড়িতে একটি জাদুঘর, একটি গবেষণা কেন্দ্র, একটি স্মারক মন্দির, একটি গ্রন্থাগার, একটি ইংরেজি শিক্ষা কেন্দ্র, একটি কম্পিউটার প্রশিক্ষণ কেন্দ্র ও একটি দাতব্য চিকিৎসালয় রয়েছে। এখানে নিয়মিত সেমিনার ও আলোচনা সভা আয়োজিত হয়। স্বামী বিবেকানন্দের পৈতৃক বাসভবন, বর্তমানে একটি জাদুঘর ও সাংস্কৃতিক কেন্দ্র বিধান সরণি থেকে ভবনের দৃশ্য জাদুঘরের সামনে সাইনবোর্ড স্বামী বিবেকানন্দের জন্মস্থান ভবনের পাশে বিবেকানন্দের মূর্তি স্বামী বিবেকানন্দের পৈতৃক ভিটেতে নিবেদিতা ভবন "Ancestral House of Swami Vivekananda"। Indfy। ৬ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৩।  Chattopadhyay Rajagopal (১ জানুয়ারি ১৯৯৯)। Swami Vivekananda in India: A Corrective Biography। Motilal Banarsidass Publ.। পৃষ্ঠা 28–। আইএসবিএন 978-81-208-1586-5। সংগ্রহের তারিখ ১৩ জানুয়ারি ২০১৩।  Chaturvedi Badrinath (১ জুন ২০০৬)। Swami Vivekananda: The Living Vedanta। Penguin Books India। পৃষ্ঠা 2–। আইএসবিএন 978-0-14-306209-7। সংগ্রহের তারিখ ১২ জানুয়ারি ২০১৩।  "Ramakrishna Mission Swami Vivekananda's Ancestral House and Cultural Centre, Swamiji's House"। BM Ramakrishna Mission Swami Vivekananda’s Ancestral House and Cultural Centre, Swamiji’s House। সংগ্রহের তারিখ ১২ জানুয়ারি ২০১৩।  "Datta Ancestral Home - Birthplace of Vivekananda"। Press Information Bureau (Government of India)। সংগ্রহের তারিখ ১২ জানুয়ারি ২০১৩।  Bhawan Singh Rana; Mīnā Agravāla Meena Agrawal (২০০৫)। The Immortal Philosopher Of India Swami Vivekananda। Diamond Pocket Books (P) Ltd.। পৃষ্ঠা 41–। আইএসবিএন 978-81-288-1001-5। সংগ্রহের তারিখ ১২ জানুয়ারি ২০১৩।
হায়েচো

হায়েচো (হাঙ্গুল: 혜초, হাঞ্জা: 慧超, কোরীয় উচ্চারণ: [h(j)eːtɕʰo]) (৭০৪-৭৮৭ খ্রিষ্টাব্দ) একজন কোরীয় বৌদ্ধ সন্ন্যাসী ও পরিব্রাজক। হায়েচো ট্যাং রাজবংশের শাসনকালে চীনে প্রথমে শুভকরসিংহ ও পরে বজ্রবোধির নিকটে বৌদ্ধ ধর্ম শিক্ষা লাভ করেন। তার ভারতীয় শিক্ষকদের উপদেশে তিনি ৭২৩ খ্রিষ্টাব্দে ভারতের সংস্কৃতি ও ভাষাকে জানতে ভারতের উদ্দেশ্যে রওনা হন। তার ভারত ভ্রমণ কালে হায়েচো চীনা ভাষায় ওয়াং ওচেওনচুকগুক জেওন (往五天竺國傳) বা ভারতের পাঁচ রাজ্যে তীর্থের স্মৃতিকথা নামে এক ভ্রমণ কাহিনী রচনা করেন। এই ভ্রমণ কাহিনী থেকে জানা যায়, সমুদ্রপথে ভারতে পৌঁছে তিনি মগধ, কুশীনগর, বেনারস হয়ে লুম্বিনী যান। সেখান থেকে কাশ্মীর হয়ে রেশম পথ ধরে পশ্চিম দিকে যাত্রা করে করাশর হয়ে ৭২৯ খ্রিষ্টাব্দে চীন ফিরে আসেন। কাশ্মীরের উত্তর পূর্বে অবস্থিত তিনটি রাজ্য সম্বন্ধে বলেন যে এই রাজ্যগুলি … তিব্বতের শাসনাধীনে ......... দেশটি ছোট ও সরু, এবং পর্বত ও উপত্যকাগুলি এবড়ো খেবড়ো। সেখানে মঠ ও সন্ন্যাসী আছে, এবং মানুষ ত্রিশরণ বিশ্বাসের সঙ্গে আরাধনা করেন। তিব্বত রাজ্যের পূর্বে, মঠ একেবারেই নেই, এবং বুদ্ধের শিক্ষা সেখানে অপরিচিত; কিন্তু এই দেশগুলিতে, মানুষেরা হু জাতির; তাই তাঁরা বিশ্বাসী। রিজভির মতে এই উক্তি প্রমাণ করে যে অষ্টম শতাব্দীর শুরুর দিকে লাদাখ তিব্বতের অধীনে থাকলেও সেখানকার মানুষ তিব্বতী ছিলেন না। এই বইতে তিনি সেই সময়ে ভারতে বৌদ্ধ ধর্মের অধঃপতনের কথা উল্লেখ করেন। under the suzerainty of the Tibetans. . . . The country is narrow and small, and the mountains and valleys very rugged. There are monasteries and monks, and the people faithfully venerate the Three Jewels. As to the kingdom of Tibet to the East, there are no monasteries at all, and the Buddha's teaching is unknown; but, in [these] countries, the population consists of Hu; therefore, they are believers. (Petech, The Kingdom of Ladakh, p. 10). Sen, Surendranath (1956). India Through Chinese Eyes: Sir William Meyer Endowment Lectures 1952–53. University of Madras. GR Vol. III (2001): Grand dictionnaire Ricci de la langue chinoise. 7 Volumes. (2001). Instituts Ricci (Paris – Taipei). আইএসবিএন ২-২২০-০৪৬৬৭-২ Rizvi, Janet. (1996). Ladakh: Crossroads of High Asia. Second Edition. Oxford India Paperbacks. 3rd Impression 2001. আইএসবিএন ০-১৯-৫৬৪৫৪৬-৪.
ওয়াং ওচেওনচুকগুক জেওন

ওয়াং ওচেওনচুকগুক জেওন (হাঙ্গুল: 왕오천축국전, হাঞ্জা: 往五天竺國傳, কোরীয় উচ্চারণ: [waːŋotɕʰʌntɕʰukk͈uktɕ͈ʌn]) কোরীয় বৌদ্ধ পরিব্রাজক হায়েচো দ্বারা বিরচিত ভ্রমণ কাহিনী। কোরীয় বৌদ্ধ পরিব্রাজক হায়েচো তাঁর ভারত ভ্রমণ কালে চীনা ভাষায় ওয়াং ওচেওনচুকগুক জেওন বা ভারতের পাঁচ রাজ্যে তীর্থের স্মৃতিকথা নামে এই ভ্রমণ কাহিনী রচনা করেন। এই ভ্রমণ কাহিনী থেকে জানা যায়, সমুদ্রপথে ভারতে পৌঁছে তিনি মগধ, কুশীনগর, বেনারস হয়ে লুম্বিনী যান। সেখান থেকে কাশ্মীর হয়ে রেশম পথ ধরে পশ্চিম দিকে যাত্রা করে করাশর হয়ে ৭২৯ খ্রিষ্টাব্দে চীন ফিরে আসেন। কাশ্মীরের উত্তর পূর্বে অবস্থিত তিনটি রাজ্য সম্বন্ধে তিনি বলেন যে এই রাজ্যগুলি … তিব্বতের শাসনাধীনে ......... দেশটি ছোট ও সরু, এবং পর্বত ও উপত্যকাগুলি এবড়ো খেবড়ো। সেখানে মঠ ও সন্ন্যাসী আছে, এবং মানুষ ত্রিশরণ বিশ্বাসের সঙ্গে আরাধনা করেন। তিব্বত রাজ্যের পূর্বে, মঠ একেবারেই নেই, এবং বুদ্ধের শিক্ষা সেখানে অপরিচিত; কিন্তু এই দেশগুলিতে, মানুষেরা হু জাতির; তাই তাঁরা বিশ্বাসী। রিজভির মতে এই উক্তি প্রমাণ করে যে অষ্টম শতাব্দীর শুরুর দিকে লাদাখ তিব্বতের অধীনে থাকলেও সেখানকার মানুষ তিব্বতী ছিলেন না। এই বইতে তিনি সেই সময়ে ভারতে বৌদ্ধ ধর্মের অধঃপতনের কথা উল্লেখ করেন। বিংশ শতাব্দীর শুরুতে ডানহুয়াং পুঁথির মধ্যে এই ভ্রমণ কাহিনীর পুঁথি আবিষ্কৃত হয়। ১৯০৮ খ্রিষ্টাব্দে ফরাসী অভিযাত্রী পল পেলিওট এই পুঁথি কিনে নেন ও বর্তমানে এটি ফ্রান্সের জাতীয় গ্রন্থাগারে সংরক্ষিত করে রাখা আছে। (Pelliot chinois 3532) রচনাটি তিন খন্ডের হলেও সমগ্র প্রথম খন্ড ও শেষ খন্ডের শেষ ভাগের খোঁজ পাওয়া যায়নি। এই পুঁথিতে ২২৭টি লাইনে ৫৮৯৩ চীনা অক্ষর রয়েছে। পুঁথিটি ৩৫৮.৬ সেন্টিমিটার লম্বা ও ২৮.৫ সেন্টিমিটার চওড়া। under the suzerainty of the Tibetans. . . . The country is narrow and small, and the mountains and valleys very rugged. There are monasteries and monks, and the people faithfully venerate the Three Jewels. As to the kingdom of Tibet to the East, there are no monasteries at all, and the Buddha's teaching is unknown; but, in [these] countries, the population consists of Hu; therefore, they are believers. (Petech, The Kingdom of Ladakh, p. 10). Yang, Han-sung et al. (1984). The Hye Cho's Diary: Memoir of the Pilgrimage to the Five Regions of India (1984). Translation, text and editing by Yang, Han-sung et al. Religions of Asia series (Berkeley, Calif.); no. 2. UNESCO Collection of Representative Works. Berkeley, Calif.: Asian Humanities Press; Seoul: Po Chin Chai. আইএসবিএন ০-৮৯৫৮১-০২৪-৭. Sen, Surendranath (1956). India Through Chinese Eyes: Sir William Meyer Endowment Lectures 1952–53. University of Madras. GR Vol. III (2001): Grand dictionnaire Ricci de la langue chinoise. 7 Volumes. (2001). Instituts Ricci (Paris – Taipei). আইএসবিএন ২-২২০-০৪৬৬৭-২ Rizvi, Janet. (1996). Ladakh: Crossroads of High Asia. Second Edition. Oxford India Paperbacks. 3rd Impression 2001. আইএসবিএন ০-১৯-৫৬৪৫৪৬-৪. The Korea Times 06-29-2010 Fully digitized "Wang ocheonchukguk jeon" on International Dunhuang Project website[স্থায়ীভাবে অকার্যকর সংযোগ]
কার্ল ব্রুগমান

কার্ল ব্রুগ্‌মান (জার্মান: Karl Brugmann) (১৬ই মার্চ, ১৮৪৯—২৯শে জুন, ১৯১৯) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাতত্ত্বে তার কাজের জন্য বিখ্যাত। তিনি কর্মজীবনের অধিকাংশ সময় লাইপ্‌ৎসিশ বিশ্ববিদ্যালয়ে সংস্কৃত ভাষা ও তুলনামূলক ভাষাতত্ত্বের অধ্যাপক ছিলেন। Förster, Max: Worte der Erinnerung an Karl Brugmann. In: Indogermanisches Jahrbuch. VI. Band, Jahrgang 1918, Berlin/Leipzig 1920, VII-X.